CELEX: 31987R4056
Language: sk
Date: 1987-12-22 00:00:00
Title: Nariadenie Komisie (EHS) č. 4056/87 z 22. decembra 1987 ustanovujúce metódy analýzy a iné technické opatrenia nevyhnutné na vykonávanie nariadenia (EHS) č. 3035/80, ktorým sa stanovujú všeobecné pravidlá pre poskytovanie vývozných náhrad pre niektoré poľnohospodárske výrobky vyvážané vo forme tovaru nezahrnutého v prílohe II zmluvy a kritériá pre stanovenie výšky týchto náhrad

Dôležité právne oznámenie

|

31987R4056

Úradný vestník L 379 , 31/12/1987 S. 0029 - 0030 Fínske špeciálne vydanie: Kapitola 3 Zväzok 25 S. 0221  Švédske špeciálne vydanie: Kapitola 3 Zväzok 25 S. 0221 

		Nariadenie Komisie (EHS) č. 4056/87z 22. decembra 1987ustanovujúce metódy analýzy a iné technické opatrenia nevyhnutné na vykonávanie nariadenia (EHS) č. 3035/80, ktorým sa stanovujú všeobecné pravidlá pre poskytovanie vývozných náhrad pre niektoré poľnohospodárske výrobky vyvážané vo forme tovaru nezahrnutého v prílohe II zmluvy a kritériá pre stanovenie výšky týchto náhradKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], v znení nariadenia (EHS) č. 3985/87 [2], najmä na jeho článok 9,keďže na zaistenie jednotného zaobchádzania pri vývoze tovaru podliehajúceho nariadeniu Rady (EHS) č. 3035/80 [3] zo spoločenstva, naposledy zmeneného a doplneného nariadením (EHS) č. 4055/87 [4], je potrebné vymedziť analytické metódy a iné ustanovenia technickej povahy;keďže opatrenia tohto nariadenia sú v súlade so stanoviskom Výboru pre nomenklatúru,PRIJALA TOTO NARIADENIE:Článok 1Toto nariadenie ustanovuje metódy analýzy nevyhnutné na vykonávanie nariadenia (EHS) č. 3033/80 [5], v znení nariadenia (EHS) č. 3743/87 [6], alebo ak neexistuje metóda analýzy, postup alebo metodický princíp, ktoré majú byť použité.Článok 2V súlade s poznámkami k prílohe D nariadenia (EHS) č. 3035/80 sú "výsledky analýzy" uvedenej v stĺpci 3 na účely vykonávania uvedenej prílohy získavané pomocou metód, postupov a vzorcov uvedených v tomto článku:1. CukryNa určenie jednotlivých druhov cukru sa použije vysoko účinná kvapalinová chromatografia (HPLC).A. Obsah sacharózy uvedený v stĺpci 3 prílohy D sa rovná:a) S + (2F) x 0,95,ak je obsah glukózy väčší alebo rovný obsahu fruktózy,alebob) S + (G + F) x 0,95,ak je obsah glukózy menší ako obsah fruktózy,kde:S  je obsah sacharózy určený metódou HPLC,F  je obsah fruktózy určený metódou HPLC,G  je obsah glukózy určený metódou HPLC.V prípade hlásenej prítomnosti hydrolyzátu laktózy a/alebo zistenej prítomnosti laktózy a galaktózy sa od obsahu glukózy (G) pred vykonaním ďalších výpočtov odpočíta obsah glukózy, ktorý sa rovná obsahu galaktózy (určenému metódou HPLC).B. Obsah gluktózy uvedený v stĺpci 3 prílohy D sa rovná:a) G – F,ak je obsah glukózy väčší ako obsah fruktózy, ab) 0 (nula),ak je obsah glukózy menší alebo rovný obsahu fruktózy.V prípade hlásenej prítomnosti hydrolyzátu laktózy a/alebo zistenej prítomnosti laktózy a galaktózy sa od obsahu glukózy (G) pred vykonaním ďalších výpočtov odpočíta obsah glukózy, ktorý sa rovná obsahu galaktózy (určenému metódou HPLC).2. Škroby (alebo dextríny)(dextríny sa vyjadrujú ako škroby)A. V prípade všetkých položiek a podpoložiek kombinovanej nomenklatúry okrem podpoložiek 35051010, 35051090, 35052010 až 35052090 a 38091010 až 38091090 sa obsah škrobov (alebo dextrínov) uvedený v stĺpci 3 prílohy D vypočíta pomocou vzorca:(Z – G) x 0,9;kde:Z  je obsah glukózy určený metódou stanovenou v prílohe I nariadenia Komisie (EHS) č. 4154/87 [7];G  je obsah gluktózy určený metódou HPLC.B. V prípade podpoložiek kombinovanej nomenklatúry označených 35051010, 35051090, 35052010 až 35052090 a 38091010 až 38091090 sa obsah škrobov (alebo dextrínov) určí metódou stanovenou v prílohe II nariadenia (EHS) č. 4154/87.3. Mliečne tukyNa účely určenia obsahu mliečneho tuku uvedeného v stĺpci 3 prílohy D sa použije metóda založená na extrakcii petroletherom po hydrolýze kyselinou chlorovodíkovou a následnou plynovou chromatografiou methylesterov mastných kyselín. Ak je zistená prítomnosť mliečnych tukov, vypočíta sa ich percentuálny podiel vynásobením percentuálnej koncentrácie methylesteru kyseliny maselnej koeficientom 23 a hodnota takto získaná sa vynásobí celkovým percentuálnym podielom tukov na hmotnosti tovaru a vydelí sa 100.Článok 3Na účely vykonávania prílohy C nariadenia (EHS) č. 3035/80 sa percentuálny podiel manitolu a D-glucitolu (sorbitolu) určuje metódou HPLC.Článok 41. Vyhotoví sa správa o analýze.2. Správa o analýze obsahuje tieto údaje:- všetky údaje nevyhnutné na určenie vzorky,- použitú metódu a presný odkaz na právny predpis, ktorý ju ustanovuje, alebo prípadne podrobný odkaz na metódu s uvedením analytického postupu alebo metodického princípu, ktoré majú byť použité, ako je uvedené v tomto nariadení,- akékoľvek faktory, ktoré mohli ovplyvniť výsledky analýzy,- výsledky analýzy so zreteľom na spôsob ich vyjadrenia v použitej metóde a na spôsob vyžadovaný potrebami colných alebo správnych orgánov, ktoré analýzu požadovali.Článok 5Toto nariadenie nadobúda účinnosť 1. januára 1988.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 22. decembra 1987Za KomisiuCockfieldpodpredseda[1] Ú. v. ES L 256, 7.9.1987, s. 1.[2] Ú. v. ES L 376, 31.12.1987, s. 1.[3] Ú. v. ES L 323, 29.11.1980, s. 27.[4] Ú. v. ES L 379, 31.12.1987, s. 1.[5] Ú. v. ES L 323, 29.11.1980, s. 1.[6] Ú. v. ES L 352, 15.12.1987, s. 29.[7] Ú. v. ES L 392, 31.12.1987.--------------------------------------------------